CELEX: E2017P0011
Language: sk
Date: 2017-12-20 00:00:00
Title: Žaloba Dozorného úradu EZVO podaná 20. decembra 2017 proti Islandu (Vec E-11/17)

22.2.2018   
            
            
               SK
            
            
               Úradný vestník Európskej únie
            
            
               C 67/10
            
         Žaloba Dozorného úradu EZVO podaná 20. decembra 2017 proti Islandu
   (Vec E-11/17)
   (2018/C 67/10)
   Dozorný úrad EZVO, ktorý zastupuje Carsten Zatschler, Catherine Howdle a Ingibjörg Ólöf Vilhjálmsdóttir, splnomocnení zástupcovia Dozorného úradu EZVO, 35 Rue Belliard, 1040 Brusel, Belgicko, podal 20. decembra 2017 na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               rozhodol, že Island si nesplnil svoje záväzky podľa aktu uvedeného v bodoch 30, 31bb, 31eb, 31i a 31d prílohy IX k Dohode o EHP (smernica Európskeho parlamentu a Rady 2011/61/EÚ z 8. júna 2011 o správcoch alternatívnych investičných fondov a o zmene a doplnení smerníc 2003/41/ES a 2009/65/ES a nariadení (ES) č. 1060/2009 a (EÚ) č. 1095/2010) v znení prispôsobenom dohode o EHP prostredníctvom protokolu 1 k tejto dohode, a podľa článku 7 dohody tým, že neprijala opatrenia potrebné na vykonanie uvedeného aktu v stanovenej lehote, a/alebo tým, že neoznámila Dozornému úradu EZVO opatrenia prijaté na vykonanie tohto aktu.
            
         
               2.
            
            
               Nariadil Islandu uhradiť trovy tohto konania.
            
         Právna a skutková podstata veci a právny základ žaloby:
   
               —
            
            
               Táto žaloba sa týka skutočnosti, že Island si nesplnil svoje záväzky vyhovieť najneskôr do 12. septembra 2017 odôvodnenému stanovisku Dozorného úradu EZVO vydanému 12. júla 2017, ktoré sa týka skutočnosti, že Islandská republika netransponovala do svojho vnútroštátneho právneho poriadku smernicu Európskeho parlamentu a Rady 2011/61/EÚ z 8. júna 2011 o správcoch alternatívnych investičných fondov a o zmene a doplnení smerníc 2003/41/ES a 2009/65/ES a nariadení (ES) č. 1060/2009 a (EÚ) č. 1095/2010, pokiaľ ide o body 30, 31bb, 31eb, 31i a 31d prílohy IX k Dohode o Európskom hospodárskom priestore a v znení prispôsobenom uvedenej dohode prostredníctvom protokolu 1 k dohode („akt“).
            
         
               —
            
            
               Dozorný úrad EZVO tvrdí, že Island tým, že v stanovenej lehote neprijal opatrenia potrebné na transpozíciu aktu, si nesplnil svoje povinnosti vyplývajúce z uvedeného aktu a článku 7 Dohody o EHP.